bavarian-nlp/barwiki-20250901 huggingface dataset:
Diarheischa Fluss

Ois diarheischa Fluss oda diarëischa Fluss (dt.: diarheischer Fluss, "dia", "duach"; "rhein", "fliassn") wead a Fluss bezeichnd, dea in humidm Klima entspringd undoils "Fremdlingsfluss" a arids Gebiet duachfliassd, schliassli owa sejbst oda ois Tei vo om Flusssystem im Meea mindd. Ea entspringd oiso in feichtm Gebiet, fliassd duach trockans Gebiet und gibd doat on Tei vo seim Wossa ois Sickawossa oda duach Vadunstung ob, ofd in Vabindung mid Bewassarung. Da Rest vom Wossa fliassd bständig ois Obaflächnwossa bis ins Meea, unobhängig vo Joareszeid und Trocknheit vo da aridn Zone. Beispuie hiafia san: da Nil, da Niger und da Colorado River.
Port Kawkas

Port Kawkas (; iwasetzd etwa „Kaukasus-Hofn“) is a kloana Hofn on da estlichn, kaukasischn Seit vo da Stroß vo Kertsch, af da Hoibinsl Tschuschka, de wiedarum zua Taman-Hoibinsl in da Region Krasnodar ghead. Da Hofn is 1953 earichdd worn. Af da gengiwaliengdn Hoibinsl Krim liegd de Stod Kertsch, za dea aa a Feahvabindung ois Bstondtei vo da Eiropastroß 97 bstähd.
Abşeron (Hoibinsl)

 
Abşeron (, aus'm Persischn: "Ort vom Soizwossa", russisch: Апшерон, Apscheron) is a 60 km longe Hoibinsl om Kaspischn Meea.
Af da Hoibinsl liegd Baku, de Haptstod vo Aserbaidschan, sowia Tei van Rayon Abşeron.
De Hoibinsl is a bekonnds Eadäjgwinnungsgebiet. De industrieje Eadäjgwinnung hod do im Joar 1870 ogfongd. Apscheron is aussadem reich on Soizsään, Mineroiquejn und Schlommvuikane. A ungwähnliche Sengswiadigkeit is's natialiche Eadgasfeia om Yanardag.
Van 1. August bis zan 15. Septemba 1918 hod af da Hoibinsl de Zentroikaspische Diktatua existiad, a vo Großbritannien untastitzda Stoot.
Rechtskroftzeignis

A Rechtskroftzeignis (dt.: Rechtskraftzeugnis) is noch deitschm Prozessrecht a Bscheinigung, doss a grichtliche Entscheidung Rechtskroft ealongd hod. Es wead ausgstejd, wenn dea im Rechtsstreit Untaliengde innahoib vo da dofia voagsengna Frist koa Rechtsmiddl oda koan sonsting Rechtsbehejf eihglegd hod, draf rechtswiaksom (etwa ba Uateisvakindung) vazichdd worn is oda wenn koa Rechtsmiddl geng de Entscheidung meah megli is, beispuisweis wenn a Entscheidung vom Bundesgrichtshof oda vo de Obalandesgrichte voaliegd. As Rechtskroftzeignis wead van Uakundsbeamtn vo da Gschäftsstej eateid und ois Vameak af de Ausfeatigung vo da Entscheidung gsetzd.
De gsetzliche Grundlog van Rechtskroftzeignis liefad ZPO.
Enthoid a grichtliche Entscheidung an Vameak "Voistreckboare Ausfeatigung", so lossd se draus ned schliassn, doss de Entscheidung rechtskräftig is. Monche Entscheidunga san van Glaibiga "voalaifig voistreckboa", kenna owa no vo demsejm oda oam näxdinstanzlichn Gricht afghom wean.
Lozère (Beag)

Da Mont Lozère (okzitanisch: mont Losera) is a haptsächli aus Granit bstähnds Beagmassiv in Frankreich. Sei häxda Gipfe is da Sommet de Finiels. Ea liegd af Häh. Etwos weida estli van Gipfe liegd de Quej vom Fluss Tarn.
Da Beag liegd im Sidostn sowoi: van Massif Central wia aa van Département Lozère, dem ea aa'n Nam gem hod.
Ea is a Tei vom Nationalpark Cevennen. De schmole Stroßnvabindung vo Le Bleymard noch Le Pont-de-Montvert fiahd relativ noh m Gipfe voabei.
Listn vo de Beziake in Buigarien

Da buigarische Zentroistoot bstähd seit 1999 aus 28 Vawoitungsbeziake (Oblaste). Da Vawoita vo jedm Vawoitungsbeziak wead vo da Regiarung in da Regl fia a Zeidsponn vo 4 Joar eihgsetzd. De Oblaste in Buigarien san foingde:
Friahare Oblaste.
Vo 1959 bis 1987 woa Buigarien in desejbn geografischn Vawoitungseihheitn untateid – des woan owa Okruge.
Vo 1987 bis 1999 woan je drei bis via Okruge za Oblastn ois iwageoadnede Vawoitungseihheit zammgfossd worn:
Sommet de Finiels

Da Sommet de Finiels, aa: Pic de Finiels, is da häxde Gipfe van Mont Lozère-Massiv. Ea liegd af . Uma fimf Kilometa weida estli van Gipfl liegd de Quej van Fluss Tarn.
Ea is a Tei van Nationalpark Cevennen. De schmoie Stroßnvabindung va Le Bleymard noch Le Pont-de-Montvert fiahd rejativ noh om Gipfe voabei.
Weg-Zeid-Diagramm (Mechanik)

A Weg-Zeid-Diagramm, aa: Zeid-Weg-Diagramm (dt.: Weg-Zeit-Diagramm oda Zeit-Weg-Diagramm) is de grafische Darstellung van duach on bewegdn Keapa zruckglegdn Weg im zeidlichn Valaff. 
Dobei wean im Koordinatnsystem af da Abszisse de Zeid t, af da Ordinate da zruckglegde Weg s eihgdrong. Oafoche bzw. vaoafochde t-s-Funkzionsvalaife lossn se in algebraische Gleichunga fossn; a konstante Gschwindigkeit fiahd za ana linearn t-s-Funkzion und domid za ana Grodn im Zeid-Weg-Diagramm.
Wenn ned da zruckglegde Weg, sondan da Ort van betrochddn Keapa afdrong wead, donn ändad se de Doastejung gegemfoiss. A Beispui fia a Zeid-Orts-Diagramm, wejchs Zeid-Weg-Diagramm gnennd wead, is da Buidfoahplan.
Binnenfischarei

De Binnenfischarei (dt.: Binnenfischerei) bezeichnd de Fischarei in Binnengwassan (in da Regl im Siaßwossa). Za iah ghean de Fluss- und Säänfischarei, de Teichwirtschoftn sowia Olong zua Aquakuitua.
In Deitschland hod de Aquakuitua unta Eihschluss vo Teichwiatschoftn de gressde wiatschoftliche Bedeitung. 2007 is meah ois 80 % vo da Gsomtfongmenge vo uma 56.000 t Fiisch in Karpfnteichn, Duachlaff- und Koaslaffolong sowia in Netzgehegn eazuid worn. De wiatschoftli wichtigsdn Speisefischsoatn woan dobei de Rengboongforej (24.000 t) und da Karpfn (15.000 t).
Binnengwassa

Ois Binnengwassa (dt.: Binnengewässer), vo niedadeitsch: "binnen" = „innen“; ned z'vawexln mid Binnenmeea) wean olle Gwassa bezeichnd, de koa Meeare oda Tei dovo san. De Wissnschoft van Lem in Binnengwassan is de Limnologie. Ma untascheidd Fliass- und Stuigwassa.
Teiweis wead af Binnengwassan ned nua Binnenschifffoaht, sondan aa Sääschifffoaht betriem.
Fraissinet-de-Lozère

Fraissinet-de-Lozère woa a franzesische Gmoa mid z'letzd 228 Eihwohna (Stond: 1. Jenna 2013) im Département Lozère in da Region Okzitanien. Fraissinet-de-Lozère is a Ortstei vo da Gmoa Pont de Montvert - Sud Mont Lozère, da Ort liegd auf uma 1060 Meta Häh.
De _Gmoa Fraissinet-de-Lozère is om 1. Jenna 2016 mid: Le Pont-de-Montvert und Saint-Maurice-de-Ventalon zua neien Gmoa Pont de Montvert - Sud Mont Lozère zammgschlossn worn.
Geografie.
Fraissinet-de-Lozère liegd neadli vom Obalaff van Tarn und biatd zoihreiche Outdoorspoatmeglikeitn, wia ´Schifoahn, Wondan, Wuidwossakajakfoahn.
In da Näh bfinddd se da Mont Lozère. Da Ort liegd im Nationalpark Cevennen, oa, Tei van Massif Central.
Arrondissement Florac

As Arrondissement Florac is a Vawoitungseihheit vom franzesischn Département Lozère innahoib vo da Region Okzitanien. Vawoitungssiez (Untapräfektua) is Florac.
Es bstäh aus via Kantonen und 38 Gmoana.
Gmoana.
De Gmoana van Arrondissements Florac san:
Ehemolige Gmoana seit da landesweidn Neioadnung vo de Kantone.
bis 2016:
Le Massegros, Le Recoux, Les Vignes, Montbrun, Quézac, Sainte-Enimie, Saint-Georges-de-Lévéjac, Saint-Rome-de-Dolan
bis 2015
Bédouès, Cocurès, Florac, Fraissinet-de-Lozère, La Salle-Prunet, Le Pont-de-Montvert, Saint-Andéol-de-Clerguemort, Saint-Frézal-de-Ventalon, Saint-Julien-d’Arpaon, Saint-Laurent-de-Trèves, Saint-Maurice-de-Ventalon
Petite-Côte

De Petite-Côte () is da Nam van gstodobschnitt im westafrikanischn Stoot Senegal, dea se sidli vo da Hoibinsl Cabo Verde bis: zan Sine-Saloum-Flussdejta erstreckt.
Im neadlichn Obschnitt nohe Dakar lieng populeare Sääbäda wia: Saly Portudal, Rufisque, Nianing und Popenguine. Aa lieng on diesa Gstod de Stod M'Bour und de Fischadeafa: Toubab Dialao, Joal-Fadiouth, Palmarin and Djiffer.
Vawoitungskroas Bern-Middlland

Da Vawoitungskroas Bern-Middlland (dt.: Verwaltungskreis Bern-Mittelland] im Kanton Bern is af'n 1. Jenna 2010 grindd worn. Ea ghead za Vawoitungsregion Bern-Middlland (dean oanziga Kroas ea is) und umfoss 80 Gmoana af 946,25 km² Fläch mid zaamm Eihwohna:
Des Gmoa besteht aus’m Tal vo da Aare und da Emme, a weng aus’n Voralpen vo de Berner Alpen und a der Ebene rund um d’Haubtstodt Bern. Do gibt’s vü kloane Höfe, hügelig Wäld und mittlere Städtle, de über’s ganze Gbiet verstreut san.
Auswärtige kennen des Gmoa oft fürs Emmental am besten. D’klassische Schweizer Käs mit de Löcher, da Emmentaler, kimmt aus de Wälder und Almen in dera hügelign bis lowen Berglandschaft auf rund 1 000 bis 2 000 Meter Höh.
Gmoana.
De Gmoana stomma aus de bishering Amtsbeziakn
Arrondissement Saint-Lô

As Arrondissement Saint-Lô is a Vawoitungseihheit im franzesischn Département Manche innahoib vo da Region Normandie. Vawoitungssiez (Präfektua) is Saint-Lô.
Kantone.
As Arrondissement untagliedad se in 6 Kantone:
Gmoana.
De Gmoana vom Arrondissement Coutances san:
Neioadnung vo de Arrondissements 2017.
Duach de Neioadnung vo de Arrondissements im Joar 2017 is ausm Arrondissement Coutances de Fläch vo da Gmoa Le Lorey am Arrondissement Saint-Lô zuagwiesn worn. Dofia hod de Fläch vo de zwoa Gmoana: Auxais und Raids van Arrondissement Saint-Lô zan Arrondissement Coutances gwexld. De Fläch vo de zwoa ehemoling Gmoana: Angoville-au-Plain und Houesville san van Arrondissement Cherbourg am Arrondissement Saint-Lô zuagwiesn worn.
Ehemolige Gmoana seit da landesweidn Neioadnung vo de Kantone.
bis 2017:
Le Hommet-d’Arthenay
bis 2016:
Brévands, Les Champs-de-Losque, Le Mesnil-Vigot, Placy-Montaigu, Remilly-sur-Lozon, Saint-Amand, Saint-Ébremond-de-Bonfossé, Saint-Pellerin, Troisgots, Les Veys 
bis 2015:
Brectouville, Carentan, La Chapelle-en-Juger, Le Chefresne, Chevry, Fervaches, Giéville, Guilberville, Gourfaleur, Hébécrevon, Lozon, La Mancellière-sur-Vire, Marigny, Le Mesnil-Opac, Moyon, Notre-Dame-d'Elle, Percy, Précorbin, Rouffigny, Rouxeville, Saint-Côme-du-Mont, Saint-Georges-de-Bohon, Saint-Jean-des-Baisants, Saint-Romphaire, Saint-Samson-de-Bonfossé, Sainteny, Tessy-sur-Vire, Torigni-sur-Vire, Vidouville, Villedieu-les-Poêles
Dominikanischa Peso

Da Dominikanische Peso is de Weahrung vo da Dominikanischn Republik. A Peso wead untateid in 100 Centavos. Da Code noch ISO 4217 is DOP.
Da Dominikanische Peso is a reine Binnenweahrung und deaf ned ausgfiahd wean.
Preise wean ban Bezoihn oft af gaoze Peso obgrundd oda's Kloagejd wead in Natuaroiien (bspw. Bonbons) auszoihd. In großn Supameaktn san ois Klogejd aa Muinzn uibli.
Deazeid san foingde Sticklunga im Umlaff:
Muinzn: 1, 5, 10, 25 Pesos
Banknotn: 50, 100, 200, 500, 1000, 2000 Pesos
Orlov

Orlov (ung.: Orló) is a Gmoa im Noadostn vo da Slowakei noh vo da Grenz za Poin om Fluss Poprad gleng.
Se is 1349 zan easchtn Moi schriftli ois "Orlou" eawähnd worn, de Grindung is woahscheinli owa scho uma 1330 eafoigd.
Zua Gmoa ghead nem om eingdlichn Ort aa no da Ort Andrejovka, wejcha 1873 eihgmoand worn is und flussafweats im Ostn liegd.
Orlov lieg on da Bohstreckn Kysak–Muszyna.
River Irwell

Da River Irwell is a 63 km longa Fluss, dea im Noadwestn vo England in de: Grofschoftn Lancashire und Greater Manchester duachs Irwell-Toi fliassd.
De Quej van Fluss is Irwell Springs im Deerplay Moor, uma 2,5 km neadli vo da Stod Bacup, in da Gmoa Cliviger, Lancashire. Da River Irwell fliassd duach de Innenstädt vo: Manchester und Salford, bevoa ea in da Näh vo Irlam in an River Mersey mindd.
Um on gwundna Laff van Fluss fia Schiff leichda befoahboa z mocha und um a Vabindung zan River Mersey z schoffn, is im 18. Joarhundad de Mersey and Irwell Navigation baud worn, de om End van 19. Joarhundad duachn gressan und no heit betriemna Manchester Ship Canal iah Roij, Manchester mid Liverpool und da offna Sää z vabindn, valoan hod.
Da River Irwell wead van Bridgewater-Kanoi iwaquead, wos zwischn 1761 und 1891 middls van Barton Aqueduct megli woa und seitdem duachs Barton Swing Aqueduct realisiad wead, des Weidan vo da Trinity Bridge (Greater Manchester).
River Goyt

Da River Goyt is a Fluss im Noadwestn vo England und, zamm midm: River Etherow und'm River Tame, oana vo de drei Quejfliss van River Mersey. Ea entspringd in de Moore va Axe Edge in an a Gengd, de ois obas Goyttoi bekonnd is. Noch seina Vaeinigung midm River Etherow fliassd'a ba Stockport midm River Tame zamm, um donn ois River Mersey weidaz'fliassn.
Vișeu (Fluss)

Da Vișeu (dt.: Wischau, ung.: Visó) is a uma 70 km longa linka Nemfluss vo da Theiß im rumänischn Kroas Maramureș.
Valaff.
Da Fluss entspringd im Rodna-Gebiag im Noadn vo Rumänien und duachfliassd in noadwestlicha Richtung foingde Orte: Borșa, Moisei, Vișeu de Sus, Vișeu de Jos, Leordina, Petrova und Bistra. As Wischautoi ("Valea Vișeu") is nochm Fluss bnennd.
In Valea Vișeului, on da Grenz zua Ukraine, mindd'a in de Theiß.
Beziak Meilen

Da Beziak Meilen (dt.: Bezirk Meilen) is a Beziak im Kanton Zürich in da Schweiz und umfossds rechte Zürichseeufa – de sognennde Goidgstod – sowia de Sidflanke van Pfannenstiel. De Gmoa Zollikon hod eascht om 1. Jenna 1986 zan Beziak Meilen gwexld, voahea hod se zan Beziak Zürich ghead.
Zivuigmoana.
Es bstenga koane Zivuigmoana meah.
Aðalvík

 
Aðalvík is a Bucht in de Westfjorde vo Island.
Log und Bsiedlung.
De Bucht liegd af da Hoibinsl Hornstrandir om Ísafjarðardjúp. Se is 7 km broad und reichd aa so weid ins Land.
Es hod Deafa in da Bucht gem: Látrar im Ostn und Sæból im Westn. Om Ofong bom 20. Joarhundad hom do no iwa 200 Menschn glebd. Uma 50 Joa spada is de Bucht valossn worn. Oanige Haisa wean eahoidn und - ollaings nua no im Summa - gnutzd.
Fuimlocation.
Ba Sæból hod Friðrik Þór Friðriksson 's End vo Stella und Geiri im Fuim "Children of Nature – A Reise" gfuimd.
Kombo Central

Kombo Central is oana vo 35 Distrikte – da zwoathäxdn Ebane vo da Vawoitungsgliedarung – im westafrikanischn Stoot Gambia. Es is oana vo nein Distrikte in da West Coast Region.
Noch ana Berechnung vo 2013 lem duat 113.122 Eihwohna, as Eagebnis vo da letzdn vaeffntlichdn Voikszehjung vo 2003 hod 84.315 betrong.
Da Nam is vo Kombo obgleitd, oam ehemoling kloana Reich.
Ortschoftn.
De zehn gressdn Orte san:
Bevejkarung.
Noch ana Eahebung vo 1993 (domolige Voikszehjung) stejd de gressde Bevejkarungsgruppn de vo de Mandinka mid om Otei vo uma fimf Zehntln, gfoigd vo de Jola und de Fula. De Vateiung im Detail: Mandinka, Fula, Wolof, Jola, Serahule, Serer, Aku, Manjago, Bambara und ondare Ethnien.
River Tame (River Mersey)

Da River Tame is a Fluss im Metropolitan County Greater Manchester im Noadwestn vo England. Ea entspringd im Denshaw Moor on da Grenz za West Yorkshire ois oana vo de Zuafliss van Readycon-Dean-Reservoirs, fliassd entlong vo de Pennines und voanigd se midm River Goyt in Stockport, um donn ois River Mersey wedaz'fliassn. Da Distrikt Tameside is nochm Fluss bnennd.
West Yorkshire

West Yorkshire is a Metropolitan County in England. Es entsprichd in etwa'm Kean van West Riding vo da traditioneje Grofschoft Yorkshire. West Yorkshire grenzd on: Lancashire, Greater Manchester, Derbyshire, North Yorkshire und South Yorkshire.
As County bstähd aus de fimf Metropolitan Boroughs: Bradford, Calderdale, Kirklees, Leeds und Wakefield. Es is im Zug vo da Kommunoirefoam 1974 buidd worn; 1986 is de Grofschoftsvawoitung jedoch obgschoffd worn. Seitdem san de Metropolitan Boroughs de facto Unitary Authorities, obwoih West Yorkshire rechtli gseng weidahi existiad und a zeremonieje Grofschoft is.
South Glengarry

South Glengarry is a Township im County Stormont, Dundas and Glengarry. Es is de estlichsde Gm oa van County und grenzd im Ostn und Sidn on Québec, im Westn grenzds on de Stod Cornwall.
Gliedarung.
South Glengarry buidd keoa zammhängnds Siedlungsgebiet. Es hondld se um an Administrativn Zammschluss zoihreicha Deafa. Gressde Siedlun is Lancaster.
Vakeah.
South Glengarry wead duachn Ontario Highway 401, oane vo de bedeitndsdn Autobohna v Kanadas, easchlossn. Driwa naus vafuigds iwa zwoa Flugplätz,: "Cornwall Regional Airport" (IATA-Flughofncode YCC) und "Lancaster Airpark".
Bremsstaub

Bremsstaub entstähd duach de Obnutzung vom Bremsbelog sowia da Bremsscheibe duach de Bremsung. Da doduach entstähnde Bremsstaub bstähd za om wesntlichn Tei aus Feinstaub, dea afgrund seina gringa Partiklgress und seina chemischn Zammsetzung (hoha Otei vaschiedna Metoie wia Eisn, Kupfa, Antimon, Zinn, Molybdän) gsundheitsschädli und umweejbelostnd is. Ea trogd eahebli zua Feinstaubbelostung duachn Stroßnvakeah bei.
Frontón

A Frontón is's Spuifejd van baskischn Nationalspoat Pelota.
Ea is meist zentroi gleng und je noch Spuivariante zwischn 35 und 60 Meta long und bis za 15 Meta broad. De Bauoat is untaschiedli, in da oafochsdn Variante bstähda nua aus ana Wond, teiweis is's Fejd duach a Seitnwond und monchmoi zuasätzli duach a Rickwond begrenzd. Nem de klassischn Freiluftfrontóns gibds bsondas in Städt aa iwadochde Frontóns.
A Untaoat van Frontón hoassd Trinquete, wejche se duach on iwadochn Untastond af ana Seit van Spuifejd auszeichna.
Seeztoi

As Seeztoi (dt.: Seeztal) is de Ebane estli van Walensää in de Schweiza Oipn und Tei nva Sargansaland.
In Sargans wiakds Seeztoi wia a grodaus in noadwestlicha Richtung weidafiahnde Obzweigung van Churer Rheintoi, wos se do ois St. Galla Rheintoi noch Noadostn wendd. Tatsächli bfindd se in da Ebane ba Mels de Wossascheide zwischn Rhein und Limmatzuafluss.
Im Seeztoi bfindn se de Ortschoftn Walenstadt, Mels, Heiligkreuz, Flums und Tscherlach.
As Toi wead vo da Seez duachflossn, de ausm Weisstannentoi kimmd und ba Mels in de Ebane tritt. De Ebane wead vo: da Autoboh A3, da Bohstreckn Ziegelbrücke-Chur und da 380-kV-Leitung Sils-Fällanden duachquead.
Vereinsbank Victoria Bauspar

De Vereinsbank Victoria Bauspar AG (VVB) woa a Bauspoakassa mid Siez in Minga.
De VVB hod za 70 Prozent zua HypoVereinsbank ghead und za 30 Prozent Ergo Versicherungsgruppe. Se is 1991 duach de Bayerische Vereinsbank, de Victoria AG und de D.A.S. grindd worn.
1999 is de Vaschmejzung mid da 1928 grinddn Heimstatt (emfois a Bauspoakassa) eafoigd.
De VVB hod 2007 a Bilanzsumme vo uma 2,21 Milliardn Eiro und uma 465.000 Kundn ghod, de vo uma 290 Midoabada betreit worn san. Es san 512.130 Bauspoavaträg mid ana Bauspoasumme vo 10.694 Milliona Eiro vawoitd worn.
Om 29. Septemba 2009 is de Vereinsbank Victoria Bauspar AG af de Wüstenrot Bausparkasse AG vaschmoizn worn.
Reikersdorf (Oberösterreich)

Reikasdorf (Deitsch: Reikersdorf) is a Ortschoft in da Gmoa St. Peda am Hoat im östareichischn Bundeslond Obaöstareich. Reikasdorf liegt im Bezirk Braunau am Inn. De Nochboaorte san Obareikasdorf (Oberreikersdorf), Buagstoi (Burgstall) und Nöfing.
Teuschl Wolfgang

Da Wolfgang A. Teuschl (* 26. Aprü 1943 in Wean; † 21. Septemba 1999 aa do) woa a östareichischa Schriftstöla und Kabarettist.
Sei bekauntastes Weak is a Iwasetzung vom Neichn Testament ins Weanarische: Da Jesus und seine Hawara.
Nudging

Nudging (engl. fia "schubsn, oostubsn") is a Konzept vo da Vahoidnswissnschoft. Es sogt, dass duach Standards, Ooregunga und indirekte Suggestion Vahoidn am Bestn beeihflussn konst. Des hoasst, duach oan kloan Schubsa konst oft vui mehra bewiakn ois wia duach Gebot, Vabot, Vuaschriftn, rationale Begrindung oda sogor mid Gejd. Des liegt do dro, dass da Mensch fost imma mid Daamregln entscheidn duad oda gonz intuitiv, oba net mid Entscheidungsanalysen, wo jeda Aspekt bericksichtigt wead (Vahoidnsekonomie).
A Nudge bewiakt oafoch, dass d Leit a bstimmte Option efta heanehma. D oafochste Foam vo am Nudge is a Default (Standard). Bei da Installation vo Software beispuisweis entscheidn se d moastn Leit fia d Standardinstallation, wei des zum oan Zeit spoart und zum ondan, wei d nutzadefiniate Installation z kompliziat ascheint. Bei da Standarinstallation griagt ma nacha aa no oft iagad a Zusotzprogramm untagjubet. Des is d negative Seitn vom Nudging.
Wia se jemand entscheidn duad, hengt vo da Situation bzw. vo d Umwejtroaz ow (Framingtechnik). Des hoaßt, wia wos presentiad wead, beeihflusst d Entscheidung.
Nudging Technikn.
Default rules.
Standards wean fiagebn, on de wo ma se hoidn ko, oba net muaß. Beispui: Softwareinstallation
Simplification.
Je oafocha a Vafoarn is, desto mehr Leit hoids se dro. Beispui: Newsletteroomejdung nua mid Nom und Email-Adress.
Reminders.
A Dainnarung ko a gwinschts Vahoidn ausläsn. Beispui: Zohlungsdainnarung.
Warnings.
Gefoarnhiiweis af da Vapockung. Beispui: Zigarettnschochtln.
Disclosure.
Offalegung vo Hintagrundinfos. Beispui: Aufschlissalung vom Energievabrauch.
Hiatnhackl

Is Hiatnhackl (tschechisch und slowakisch valaška; ungarisch fokos; poinisch je noch Region ciupaga, rąbanica, obuszek oda cekanka; rumänisch baltag; rusinisch валашка, valaška; ukrainisch бартка, bartka, топірець, topirets') is a laungs, dinns Hackl, des wos friacha vo Hiatn in de Karpatn vawendt wuan is, speziöö in da Slowakei, in Tschechien, Poin, Ungarn, Rumänien und da Ukraine. S Hiatnhackl is a Kombination aus an Spaziasteckn und an Weakzeig, kaun owar aa ois Woffn vawendt wean. Fia de Leit aus de Karpatn hods an wichtign historisch-symolischn Weat fia eahna regionals Söbstwbewußtsein, und es wiad aa in divease Voikstänz – z.B in odzemek (Mährische Wolochei) oda in zbójnicki taniec (Beagrauba-Taunz; Poin und Slowakei) - vawendt.
Wia s ausschaut.
A Hiatnhackl hod an laungan, grodn Schoft und untn oft a klaans, metollans Knepfal ois Obschluss. Da Schoft söwa is zmeist mea ois wiar an Meta laung. Oft is a vo sein Bsitza aufwendig graviat wuan, weu jo d Leid domois in da Aaschicht gnua Zeid ghobt haum.
Da Kopf vom Hackl is aus Metoi und hod auf dar an Seitn a Schneid fias Hoiz hockn, auf dar aundan is a floch. Auf da flochn Seitn kaun ma s ois Haumma vawendn. S Kopfstickl is aa no so gfuamt, doss mas bequem in da Haund hoidn kau. Duach des losst si a Hiatnhackl aa ois Spaziasteckn heanehma.
Conversion

A Conversion sogt ma im Internet-Marketing, wann a Intressent a gwinschte Aktion ausfiahn duad. Des ko beispuisweis a Click af an Link zua Website sei, a Registrierung fia an Newsletter, a Oofrog iba a Webformular oda a Kauf im Webshop.
D Kennzoi dazua is d Conversion Rate, oiso beispuisweis d Bsuacha vo ana Webseitn im Vahäitnis za d Kaifa. Aktiona zua Vabessarung vo da Conversion Rate hoasst ma Conversion Rate Optimization (COR).
Conversion Beispui.
Wia se d Endarung vo da Conversion af an Webshop auswiaka ko.
Conversion Funnel.
Uaspringle woar mid Conversion nua d Umwondlung vo Bsuacha vo oan Webshop in Kaifa gmoant. Heit redd ma vom Conversion Funnel (Trichta). Des is a logische Keedn vo Conversiona, wo am End zum Kaffa fiahn.
Vahoidnsekonomie

D Vahoidnsekonomie (dt. "Verhaltensökonomik", engl. "behavioral economics") untasuacht en Eihfluss vom menschlichn Entscheidungsvahoidn af Situationa in da Wiatschoft. Es gähd do voa oim um d Auswiakung vo irrationain Entscheidungsvahoidn, um psychische und soziale Komponentn. D Vahoidnsekonomie is a Doalgebiet vo d Wiatschoftswissnschoftn.
Behavioral Finance ("Vahoidnsfinanzwesn", "Verhaltensorientierte Finanzmarkttheorie") is a Doalgebiet vo da Vahoidsekonomie. Se untasuacht, wia Entscheidunga am Finanz- und Kapitalmoarkt zstond keman, voa oim im Hiiblick af de scheinboar irrationaln Aspekt vo Entscheidunga vo Kapitaloolegan. Säichane Entscheidunga hom oft dramatische Auswiakung af Preis und Gwinn und fiahn za Moarktinffezienzn.
Vineuil (Loir-et-Cher)

Vineuil is a franzesische Gmoa mid Eihwohna (Stond: ) im Département Loir-et-Cher in da Region Centre-Val de Loire; se ghead zan Arrondissement Blois und is da Haptort ("chef-lieu") van Kanton Vineuil. De Eihwohna hoassn "Vinoliennes".
Geografie.
Vineuil liegd om Fluss Cosson. De neadliche Gmoagrenz buidd de Loire. Umgem wead Vineuil vo de Nochboagmoana: Saint-Denis-sur-Loire im Noadn, Saint-Claude-de-Diray im Noadostn, Huisseau-sur-Cosson im Ostn, Mont-près-Chambord im Sidn und Sidostn, Saint-Gervais-la-Forêt im Sidwestn, Blois im Westn und La Chaussée-Saint-Victor im Noadwestn.
Vineuil ghead zan Weinbaugebiet Cour-Cheverny.
Altavilla Silentina

Altavilla Silentina is a italienische Gmoa mid Eihwohna (Stond: ) in da Provinz Salerno in da Region Kampanien.
Geografie.
De Nochboagmoana san: Albanella, Castelcivita, Controne, Postiglione und Serre. De Ortstei hoassn: Borgo Carillia, Cerrelli und Cerrocupo. Da Ort ghead za Comunità Montana del Calore Salernitano.
Albanella

Albanella is a italienische Gmoa mid Eihwohna (Stond: ) in da Provinz Salerno in da Region Kampanien.
Geografie.
De Nochboagmoana san: Altavilla Silentina, Capaccio-Paestum, Castelcivita, Eboli, Roccadaspide und Serre. De Ortstei ("frazioni") san: Borgo San Cesareo, Bosco Camerine, Cerrina, Forestelle, Matinella, San Chirico, San Nicola (Albanella) und Tempa delle Guardie. Da Ort grenzd om Nationalpark Cilento und Vallo di Diano und is Tei vo da Comunità Montana del Calore Salernitano.